Spede-Yhtiöt

Spede-Yhtiöt oli suomalainen Spede Pasasen perustama ja johtama elokuvia ja televisio-ohjelmia tuottava yritys. Spede-Yhtiöt on myyty MTV Oy:lle. == Historia == Kaikkia Pasasen tuotantoyhtiöitä on kutsuttu yleisesti yhdellä nimellä Spede-Yhtiöt. Pasasen muut yritykset Elokuvatuotanto Spede Pasanen, Hupi-Klubi Oy, Filmituotanto Spede Pasanen Oy, Spede-Production Oy, Spede- Tuotanto Oy, Amusement Films Oy, Funny-Films Oy, Spede-Video Oy, Spede-Team Oy ja Spede-Studio Oy ovat myös sulautuneet MTV Oy:öön. Samassa kaupassa MTV Oy sai myös kaikki esitys- ja levitysoikeudet Pasasen elokuviin ja tv-ohjelmiin. Kauppojen yhteydessä MTV Oy:n omistukseen siirtyi myös muun muassa suksiveneitä ja hevosia. Pasanen johti yhtiöitään itse vuoteen 1997 saakka, jolloin hän nimitti uudeksi toimitusjohtajaksi Maria Drockilan.Tuomas Marjamäki: Spede, nimittäin, s. 355. Jyväskylä: Docendo, 2017. ISBN 978-952-291-405-7. Drockila irtisanoutui tehtävästä elokuussa 2001, jolloin hänen seuraajakseen tuli Pasasen valitsemana radiotoimittaja Kalle Kivimäki.Marjamäki 2017, s. 376. Pasanen myi kaikki omistamansa yhtiöt MTV Oy:lle 28. elokuuta 2001 ja allekirjoitti viimeiset kauppaan liittyneet asiakirjat vain muutamia tunteja ennen kuolemaansa 7. syyskuuta 2001.Marjamäki 2017, s. 382. Pasasen kuoleman jälkeen hänen myymänsä yhtiöt käytännössä vain hallinnoivat Pasaselta kesken jääneitä töitä ja ajoivat hiljalleen toimintaa alas. Kalle Kivimäen jälkeen toimitusjohtajaksi tuli Jussi Parviainen, joka fuusioi omat TV-tuotantoyhtiönsä Spede-yhtiöihin. Tämän jälkeen yhtiöiden toiminnasta ei ole kerrottu julkisesti. Tammikuussa 2007 Spede-Tuotanto Oy:n nimi muutettiin Lafalcom Oy:ksi, joka oli vuonna 2017 selvitystilassa.Marjamäki 2017, s. 397. MTV3:n vuonna 1995 uudelleen perustama Funny-Films Oy myytiin Oy Filmiteollisuus Fine Ab:lle vuonna 2002. == Elokuvat == === Elokuvatuotanto Spede Pasanen / Hupi-Klubi Oy === *X-Paroni (1964) === Filmituotanto Spede Pasanen Oy === *Millipilleri (1966) *Pähkähullu Suomi (1967) *Noin 7 veljestä (1968) *Näköradiomiehen ihmeelliset siekailut (1969) *Leikkikalugangsteri (1969) *Pohjan tähteet (1969) *Jussi Pussi (1970) *Speedy Gonzales – noin 7 veljeksen poika (1970) *Kahdeksas veljes (1971) *Saatanan radikaalit (1971) *Hirttämättömät (1971) *Uuno Turhapuro (1973) *Viu-hah hah- taja (1974) *Professori Uuno D. G. Turhapuro (1975) *Uuno Turhapuron muisti palailee pätkittäin (1983) *Lentävät luupäät (1984) *Uuno Turhapuro armeijan leivissä (1984) *Hei kliffaa hei (1985) *Uuno Epsanjassa (1985) *Uuno Turhapuro muuttaa maalle (1986) *Uuno Turhapuro – kaksoisagentti (1987) *Fakta homma (1987) *Onks Viljoo näkynyt (1988) === Spede-Production Oy === *Häpy Endkö? Eli kuinka Uuno Turhapuro sai niin kauniin ja rikkaan vaimon (1977) === Amusement Films Oy === *Rautakauppias Uuno Turhapuro – presidentin vävy (1978) === Spede-Yhtiöt Oy === *Risto Vanarin piilokamera (1979) *Uuno Turhapuro menettää muistinsa (1982) *Pikkupojat (1986) === Spede-Team Oy === *Tupla-Uuno (1988) *Uunon huikeat poikamiesvuodet maaseudulla (1990) *Rampe & Naukkis – kaikkien aikojen superpari (1990) *Uuno Turhapuro herra Helsingin herra (1991) === Spede-Studio Oy === *Uuno Turhapuro Suomen Tasavallan Herra Presidentti (1992) === Spede-Tuotanto Oy === *Uuno Turhapuron poika (1993) *Uuno Turhapuron veli (1994) *Pekko ja poika (1994) *Johtaja Uuno Turhapuro – pisnismies (1998) == Lähteet == == Aiheesta muualla == * Spede-Tuotanto Oy Elonetissä * Funny-Films Oy Elonetissä Luokka:Entiset suomalaiset elokuvayhtiöt Luokka:Entiset suomalaiset tuotantoyhtiöt Luokka:Entiset suomalaiset televisiotuotantoyhtiöt Luokka:Spede Pasanen